**Skelbiamas konkursas į UAB „Kuršėnų vandenys“ direktoriaus pareigas**

Šiaulių rajono savivaldybės administracija skelbia konkursą į UAB „Kuršėnų vandenys“ direktoriaus pareigas (Darbo vieta - Gergždelių g. 44, Kuršėnų m., Šiaulių r. Įmonės kodas 301507301).

UAB „Kuršėnų vandenys“ (toliau – Bendrovė) yra viešasis geriamojo vandens tiekėjas ir nuotekų tvarkytojas Šiaulių rajone.

Bendrovės vadovas renkamas 5 (penkerių) metų kadencijai. Su Bendrovės vadovu bus sudaroma terminuota darbo sutartis.

**Siūlomas darbo užmokestis** – koef. 10,6 BD (1 872,2 eurų).

**Kandidatų į direktoriaus pareigas atrankos būdas** - testas žodžiu (pokalbis) ir veiklos programos vertinimas.

**Kvalifikaciniai reikalavimai kandidatams į direktoriaus pareigas:**

1. Aukštasis universitetinis arba jam prilygintinas išsilavinimas.

2. Ne mažesnė nei 5 metų vadovavimo patirtis (kaip įstaigos, įmonės, bendrovės vadovas ar vadovo pavaduotojas ar jos padalinio vadovas).

3. Lietuvos Respublikos įstatymų, Lietuvos Respublikos Vyriausybės nutarimų ir kitų teisės norminių aktų, reglamentuojančių vietos savivaldą, akcinių bendrovių, savivaldybės įmonių, kiek tai susiję su jo vykdomomis pareigomis, taip pat geriamojo vandens tiekimo ir nuotekų tvarkymo veiklos, nacionalinių ir regioninių strateginių vandentvarkos tikslų išmanymas.

4. Nepriekaištinga reputacija kaip ji apibrėžta Lietuvos Respublikos valstybės tarnybos įstatymo 4 straipsnyje.

**Privalumai (vertinama kai pretendentai surinko vienodą balų skaičių):**

1. Patirtis geriamojo vandens tiekimo ir nuotekų tvarkymo srityje.

2. Patirtis įgyvendinant ES lėšomis finansuojamus projektus.

**Konkurso metu bus vertinamos šios kompetencijos:**

1. Geriamojo vandens tiekimo ir nuotekų tvarkymo srityje veikiančių įmonių veiklos ir reguliavimo principų išmanymas.

2. Įmonės strateginio planavimo, strateginių tikslų įgyvendinimo, organizacinio vystymo patirtis.

3. Investicinių projektų administravimo patirtis.

4. Vadybiniai gebėjimai, kurie apima gebėjimą planuoti ir organizuoti pavaldžių darbuotojų veiklą, siekiant optimaliais sprendimais gerinti visos įmonės ir kiekvieno darbuotojo darbo kokybę, atsižvelgiant į įmonės funkcijas ir specifiškumą, taip pat prižiūrėti ir kontroliuoti įmonės veiklą.

5. Verslo ekonomikos ir įmonės finansų valdymo žinios.

6. Antikorupcinės aplinkos formavimo principų išmanymas ir antikorupcinės aplinkos formavimo patirtis.

7. Ekstremalių situacijų valdymo patirtis.

8. Komunikabilumas, raiškus minčių dėstymas ir gebėjimas pristatyti susistemintą informaciją valdybos nariams, akcininkams ir kitoms suinteresuotoms šalims.

9. Kandidato, kaip UAB „Kuršėnų vandenys“ direktoriaus, veiklos programos idėjos.

**Privalomi pateikti dokumentai:**

1. Prašymą leisti dalyvauti konkurse.

2. Asmens tapatybę patvirtinančio dokumento kopiją.

3. Gyvenimo aprašymą, kuriame nurodytas kandidato vardas, pavardė, telefono numeris, elektroninio pašto adresas, išsilavinimas, darbo patirtis, privalumų sąrašas (nurodyti dalykines savybes), įgūdžiai, atitinkantys būtiną kvalifikaciją ir kompetencijas.

4. Išsilavinimą patvirtinančių dokumentų kopijas.

5. Atitikimą atrankos kvalifikaciniams reikalavimams patvirtinančių dokumentų kopijas (išsilavinimo, vadovavimo patirties ir t.t.).

6. Kandidato, kaip UAB „Kuršėnų vandenys“ direktoriaus, veiklos programą.

7. Užpildytą kandidato anketą dėl nepriekaištingos reputacijos patvirtinimo.

**Asmens duomenų tvarkymas:**

Kandidatų į darbuotojus asmens duomenys tvarkomi vadovaujantis teisės aktais. Dalyvaudamas konkurse (atsiųsdamas savo gyvenimo aprašymą bei kitą informaciją), kandidatas patvirtina savo sutikimą, kad Bendrovės valdyba ir Šiaulių rajono savivaldybės administracijos komisija tvarkytų jo asmens duomenis konkurso metu atrankos į Bendrovės direktoriaus pareigas Bendrovėje tikslu.

**Konkurso paskelbimo data – 2021 m. vasario 26 d.**

Dokumentai priimami 14 kalendorinių dienų nuo konkurso paskelbimo. (Terminas gali būti pratęstas 5 kalendorines dienas, jeigu pretendentai yra papildomai paklausiami dėl papildomų duomenų pateikimo).

**Nurodytus dokumentus kandidatas privalo pateikti ne vėliau kaip iki 2021 m. kovo 12 d.** **Dokumentus kandidatas teikia Valstybės tarnybos valdymo informacinėje sistemoje (jungiamasi per valdžios elektroninius vartus).**

**Skelbimo Nr.** [**69076**](http://portalas.vtd.lt/lt/uab-kursenu-vandenys-direktorius-322;690760.html)**.**

Išsamią informaciją apie atranką galima gauti telefonu Nr. 8 41 596 651, mob. tel. 8 685 59546 (Šiaulių rajono savivaldybės administracijos Teisės ir personalo administravimo skyrius).